Standard Bank leen $185 m. om maatskappye te help | Netwerk24
Deur Elvira Wood 30 Junie 2020 10:07
Standard Bank het $135 miljoen geleen om maatskappye gedurende die Covid-19-pandemie by te staan.Foto: Reuters
Standard Bank het $185 miljoen by die International Financial Corporation (IFC) geleen. Dit is sowat R3,2 miljard teen die huidige wisselkoers.
Dié lening, wat oor drie jaar betaalbaar is, gaan gebruik word om maatskappye – groot en klein – te help wat deur die Covid-19-pandemie beïnvloed is.
Die bank sê Dinsdag in ’n verklaring dat hy maatskappye wil help met die koop en vervaardiging van goedere en dienste wat nodig is om die krisis te oorkom. Die finansiering sal veral vir maatskappye in die gesondheidsektor beskikbaar wees.
Standard Bank sê hy het sedert die uitbreking van die pandemie reeds R92 miljard in skuldverligting aan individue en maatskappy verleen.
Meer oor: Standard Bank | Covid-19 | Banke Huil maar MY kind | YAHWEH-NISSI
Huil maar MY kind	January 22, 2017January 22, 2017 / the Author	deur Milanie Vosloo
Gelukkig is die treurendes, want GOD sal self hulle trane afvee. Mattheus 5:4
Ons almal beleef soms dae wanneer ons sommer net wil huil.
Ja, heel dikwels het ons sulke tye goeie rede vir die hartseer, maar dan is daar ook die dae wanneer ons kliphard soek na ‘n verskoning vir ‘n goeie trane-sessie – iets wat ons manne nie altyd verstaan nie.
Sulke dae is dit tog te lekker om te weet dat ons MEESTER ‘n sagte hart het wat ons met deernis aanmoedig om die sluise van ons harte oop te maak.
JESUS noem treurendes “gelukkige” mense. Miskien is dit juis omdat ons – wanneer ons huil – ekstra broos en ontvanklik vir SY liefde is. Meer as dit stel HY dit ook duidelik dat GOD ‘n VADER is wat SY kinders se trane met groot deernis afvee. Dis asof ons die prentjie kan sien van hoe GOD voor ons kom staan en ons teen SY Bors vashou totdat die snikke bedaar het. Dan voel ons hoe HY ‘n tissue neem en elke traan afvee … selfs die lopende neus saggies afvee …
Huilende mense is weerloos in hul verdriet, hul ontsteltnis of hulle frustrasie. Maar huilendes is ook geseëndes juis omdat GOD dan kans kry om ons – sonder dat ons skanse het – in SY sagte liefde toe te vou.
As jy dus wil huil, huil maar liewe vriend/in. Jou VADER hoor jou hart, verstaan jou emosies en sê vir jou:
“EK seen jou met MY troos.”
Dankie dat ek by U maar net myself kan wees. GOD-wat-mens-geword-het. Amen.
Share this:TwitterFacebookGooglePinterestWhatsAppLike this:Like Loading...	Afrikaans	'n tissue neem, ekstra broos, elke traan afvee, hartseer, Huil maar, ontvanklik vir SY liefde, selfs die lopende neus, snikke bedaar het, trane afvee, treurendes, weerloos	Post navigation
← This God is our God for ever and ever: he will be our guide even unto death.8 ways God Speaks (2) →	Leave a Reply Cancel reply	Enter your comment here...